CELEX: 52020DP0351
Language: et
Date: 2020-12-15 00:00:00
Title: Euroopa Parlamendi otsus mitte esitada vastuväiteid komisjoni määruse eelnõule, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 39 ja rahvusvaheliste finantsaruandlusstandarditega (IFRS) 4, 7, 9 ja 16 (D069602/1 – 2020/2851(RPS))

29.10.2021   
            
            
               ET
            
            
               Euroopa Liidu Teataja
            
            
               C 445/184
            
         
      P9_TA(2020)0351
      Vastuväidete puudumine rakendusmeetmele: rahvusvaheline raamatupidamisstandard 39 ja rahvusvahelised finantsaruandlusstandardid 4, 7, 9 ja 16
      Euroopa Parlamendi otsus mitte esitada vastuväiteid komisjoni määruse eelnõule, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 39 ja rahvusvaheliste finantsaruandlusstandarditega (IFRS) 4, 7, 9 ja 16 (D069602/1 – 2020/2851(RPS))
      (2021/C 445/23)
      
         Euroopa Parlament,
      
                  —
               
               
                  võttes arvesse komisjoni määruse eelnõu (D069602/1),
               
            
                  —
               
               
                  võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta (1), eriti selle artikli 3 lõiget 1,
               
            
                  —
               
               
                  võttes arvesse määruse (EÜ) nr 1606/2002 artikli 6 lõikes 1 osutatud raamatupidamise regulatiivkomitee 26. oktoobri 2020. aasta arvamust,
               
            
                  —
               
               
                  võttes arvesse komisjoni 28. oktoobri 2020. aasta kirja, milles komisjon palub Euroopa Parlamendil teatada, et tal ei ole määruse eelnõule vastuväiteid,
               
            
                  —
               
               
                  võttes arvesse majandus- ja rahanduskomisjoni 2. detsembri 2020. aasta kirja komisjonide esimeeste konverentsi esimehele,
               
            
                  —
               
               
                  võttes arvesse nõukogu 28. juuni 1999. aasta otsuse 1999/468/EÜ (millega kehtestatakse komisjoni rakendusvolituste kasutamise menetlused) (2) artiklit 5a,
               
            
                  —
               
               
                  võttes arvesse kodukorra artikli 112 lõike 4 punkti d ja artikli 111 lõiget 6,
               
            
                  —
               
               
                  võttes arvesse majandus- ja rahanduskomisjoni soovitust võtta vastu otsus,
               
            
                  —
               
               
                  võttes arvesse asjaolu, et kodukorra artikli 111 lõike 6 kolmandas ja neljandas taandes sätestatud tähtaja jooksul, mis lõppes 15. detsembril 2020, ei ole vastuväiteid esitatud,
               
            
                  A.
               
               
                  arvestades, et 27. augustil 2020. aastal avaldas Rahvusvaheliste Raamatupidamisstandardite Nõukogu (IASB) muudatused rahvusvahelises raamatupidamisstandardis (IAS) 39 ja rahvusvahelistes finantsaruandlusstandardites (IFRS) 4, 7, 9 ja 16; arvestades, et nende muudatuste eesmärk on pakkuda üldist leevendust seoses pankadevahelise intressimäära (IBOR) asendamise teise etapiga; arvestades, et kavandatud muudatustes käsitletakse finantsaruandluse tagajärgi, mis tulenevad viitintressimäära tegelikust asendamisest finantsinstrumentide muutmise (väärtuse muutuste) ja riskimaandamisinstrumentide arvestusega, ning välditakse soovimatut raamatupidamislikku mõju finantsinstrumentide ja liisingulepingute hindamisele (või kajastamise lõpetamisele) ning riskimaandamissuhete lõpetamist viitintressimäärade regulatiivse asendamise tõttu; arvestades, et ilma kavandatud muudatusteta võivad äriühingud olla sunnitud kohe kajastama kasumi või kahjumi väärtuse muutusi või katkestama riskimaandamissuhted, kuigi nad ei muutnud oma riskijuhtimisstrateegiat; arvestades, et komisjon nõudis tungivalt, et IASB annaks kavandatud muudatused kiiremini välja, et liit saaks need muudatused aegsasti heaks kiita;
               
            
                  B.
               
               
                  arvestades, et Euroopa finantsaruandluse nõuanderühm (EFRAG) esitas komisjonile 14. septembril 2020 kinnitamist soovitava nõuande;
               
            
                  C.
               
               
                  arvestades, et komisjoni järelduse kohaselt vastab tõlgendus määruse (EÜ) nr 1606/2002 artikli 3 lõikes 2 sätestatud vastuvõtmise tehnilistele kriteeriumidele ning komisjon on seisukohal, et kavandatud muudatused hoiaksid ära riskimaandamissuhete katkemise IBORi üleminekuga seotud ebakindluse tõttu ja võimaldaksid IFRSi kohaste finantsaruannetega nõuetekohaselt kirjeldada riskijuhtimise mõju ja vältida kasumi või kahjumi põhjendamatut volatiilsust;
               
            
                  D.
               
               
                  arvestades, et IASB määras muudatuste jõustumiskuupäevaks 1. jaanuari 2021, lubades ka varasemat kohaldamist; arvestades, et finantsasutused, mille suhtes kohaldatakse IFRSi ja IASi raamatupidamisarvestust, ei või oma 2020. aasta finantsaruannetes kasutada kavandatud muudatuste kohast käsitlust enne nende kinnitamist ja avaldamist; arvestades, et liidu äriühingud satuksid oma teistes jurisdiktsioonides asuvate konkurentidega võrreldes ebasoodsamasse olukorda, kui neil ei oleks võimalik nende muudatustega ette nähtud leevendust kasutada; arvestades, et seetõttu tuleks need muudatused heaks kiita ja avaldada enne 2020. aasta detsembri lõppu, et neid saaks kohaldada finantsperioodide suhtes, mis algavad 1. jaanuaril 2021, pärast seda või enne seda;
               
            
               
                  1.
               
               
                  teatab, et Euroopa Parlamendil ei ole komisjoni määruse eelnõule vastuväiteid;
               
            
               
                  2.
               
               
                  teeb presidendile ülesandeks edastada käesolev otsus komisjonile ja teavitamise eesmärgil nõukogule.
               
            
         (1)  EÜT L 243, 11.9.2002, lk 1.
      
         (2)  EÜT L 184, 17.7.1999, lk 23.